Коршунова Зоя Павловна

Коршунова Зоя Павловна (24 октябрь 1932 йыл — 12 июль 2018 йыл) — СССР-ҙың йәшелсә үҫтереү алдынғыһы. Социалистик Хеҙмәт Геройы (1973).

 Биографияһы 
Зоя Павловна Коршунова 1932 йылдың 24 октябрендә Иваново Сәнәғәт өлкәһенең Гаврилов-Ям районы Яковлевское ауылында тыуа. 1953 йылда Ростов-Ярославль ауыл хужалығы техникумын «агроном» һөнәре буйынса тамамлайКопылова И. Ярославна в дальнем краю // Газета «Северный край». — 18 января 2006..

Башҡортостанға ебәрелә һәм ғүмер буйы Цюрупа исемендәге совхозда эшләй. Картуф орлоғо белгесе була, һуңынан кәбеҫтә, һуған, ҡыяр, помидор, ташҡабаҡ, редис үҫтерә. Утыҙ йыл тиерлек бригада етәкләй. Уның етәкселеге аҫтында йәшелсә үҫтереүселәр рекордлы һөҙөмтәгә өлгәшә: бер гектарҙан 300 центнер картуф, 800 центнерҙан ашыу йәшелсә-емеш йыйып ала.

Башҡорт АССР-ы Юғары Советының 7-се, 10-сы һәм 11-се саҡырылыш депутаты, КПСС-тың 24-се съезы делегаты була. 1973 йылда уға «Социалистик Хеҙмәт Геройы» исеме бирелә, Ленин ордены һәм «Ураҡ һәм Сүкеш» миҙалы менән бүләкләнә.

Ғаиләһе: ҡыҙы һәм улы, дүрт ейәне бар.

 Маҡтаулы исемдәре һәм башҡа бүләктәре 
Башҡортостандың Өфө районының почётлы гражданы, Герой йәшәгән Булгаков ауылының бер урамы уның исемен йөрөтәКопылова И. Ярославна в дальнем краю // Газета «Северный край». — 18 января 2006..

1966 йылда Зоя Павловна уңыштары өсөн беренсе Ленин ордены менән бүләкләнә.

Миҙалдары: «Фиҙакәр хеҙмәт өсөн» (1970), «Хеҙмәт батырлығы өсөн» (1971), «Хеҙмәт ветераны» (1987), ВДНХ-ның алтын миҙалы (1972, 1975, 1981).

«БАССР-ҙың атҡаҙанған агрономы»

 Иҫкәрмәләр 

 Әҙәбиәт 
 Иванов В. Здравствуй, поле //Высокое звание: очерки о Героях Соц. Труда. Уфа, 1977;
 Коршунова З. П. //Герои труда. Уфа, 2011.

 Һылтанмалар 


 Копылова И. Ярославна в дальнем краю // Северный край. — 18 января 2006.
Категория:КПСС-тың XXIV съезы делегаттары
Категория:11-се саҡырылыш Башҡорт АССР-ы Юғары Советы депутаттары
Категория:10-сы саҡырылыш Башҡорт АССР-ы Юғары Советы депутаттары
Категория:7-се саҡырылыш Башҡорт АССР-ы Юғары Советы депутаттары
Категория:Рәсәй агрономдары
Категория:СССР агрономдары
Категория:Википедия:Статьи с переопределением значения из Викиданных
Категория:ВДНХ алтын миҙалы менән бүләкләнеүселәр
Категория:«Хеҙмәт ветераны» миҙалы менән бүләкләнеүселәр
Категория:«Хеҙмәт батырлығы өсөн» миҙалы менән наградланыусылар
Категория:Ленин ордены кавалерҙары
Категория:Социалистик Хеҙмәт Геройҙары
Категория:2018 йылда вафат булғандар
Категория:12 июлдә вафат булғандар
Категория:1932 йылда тыуғандар
Категория:24 октябрҙә тыуғандар